CELEX: 32015D0218(01)
Language: hu
Date: 2015-02-17 00:00:00
Title: A Bizottság határozata ( 2015. február 17. ) az Európai Kutatási Tanács létrehozásáról szóló C(2013) 8915 bizottsági határozat módosításáról

18.2.2015   
            
            
               HU
            
            
               Az Európai Unió Hivatalos Lapja
            
            
               C 58/3
            
         A BIZOTTSÁG HATÁROZATA
   (2015. február 17.)
   az Európai Kutatási Tanács létrehozásáról szóló C(2013) 8915 bizottsági határozat módosításáról
   (2015/C 58/04)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a „Horizont 2020” kutatási és innovációs keretprogram (2014–2020) végrehajtását szolgáló egyedi program létrehozásáról szóló, 2013. december 3-i 2013/743/EU tanácsi határozatra (1) és különösen annak 7. cikke (1) bekezdésére,
   mivel:
   
               (1)
            
            
               A 2013. december 12-i C(2013) 8915 bizottsági határozattal (2) a Bizottság a 2014. január 1-jétől2020. december 31-ig tartó időszakra létrehozta az Európai Kutatási Tanácsot (EKT), mint az egyedi program „Kiváló tudomány” című I. része keretében a 2013/743/EU határozat 3. cikke (1) bekezdésének a) pontjában említett „Európai Kutatási Tanács (EKT)” elnevezésű különös célkitűzéshez kapcsolódó tevékenységek végrehajtásának eszközét.
            
         
               (2)
            
            
               Az EKT 2013/743/EU határozat 7. cikkében előírt független Tudományos Tanácsból és a 2013/743/EU határozat 8. cikkében előírt célzott végrehajtó struktúrából áll.
            
         
               (3)
            
            
               A Tudományos Tanács az EKT elnökéből és 21 rendes tagból áll, akiket a C(2013) 8915 bizottsági határozat I. mellékletében meghatározott hivatali időre neveznek ki.
            
         
               (4)
            
            
               A Tudományos Tanács tagjainak hivatali ideje legfeljebb négy év lehet, ami egy alkalommal meghosszabbítható (3). A tagok kinevezésének biztosítania kell a Tudományos Tanács munkájának folyamatosságát.
            
         
               (5)
            
            
               A Tudományos Tanács kilenc tagjának hivatali ideje 2014. december 31-én ér véget, így a Tanács tagságát meg kell újítani.
            
         
               (6)
            
            
               A 2013/743/EU határozat 7. cikkének (1) bekezdése értelmében a Tudományos Tanács tagjait a Bizottság nevezi ki a Tudományos Tanáccsal egyetértésben lefolytatott, független és átlátható kiválasztási eljárás eredményeképpen, amelynek része a tudományos közösséggel való konzultáció és az Európai Parlamentnek és a Tanácsnak tett jelentés. Ezért a Tudományos Tanács leendő tagjainak azonosítása érdekében felállításra került egy állandó bizottság. Ez a kiválasztó bizottság a Tudományos Tanács tagjainak cseréjére, illetve újbóli kinevezésére vonatkozó ajánlásokat terjesztett a Bizottság elé, amelyeket a Bizottság elfogadott.
            
         
               (7)
            
            
               A kiválasztó bizottság ajánlásainak megfelelően a Tudományos Tanács három tagját újból ki kell nevezni, és a Tanácsba három új tagot kell kijelölni. A fennmaradó három helyet a lehető leghamarabb be kell tölteni.
            
         
               (8)
            
            
               A C(2013) 8915 határozatot ennek megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   A C(2013) 8915 határozat I. mellékletének helyébe e határozat mellékletének szövege lép.
   2. cikk
   Ez a határozat 2015. január 1-jén lép hatályba.
   
      Kelt Brüsszelben, 2015. február 17-én.
      
         
            a Bizottság részéről
         
         Carlos MOEDAS
         
            a Bizottság tagja
         
      
   
   
      (1)  HL L 347., 2013.12.20., 965. o.
   
   
      (2)  HL C 373., 2013.12.20., 23. o.
   
   
      (3)  A C(2013) 8915 határozat 2. cikkének (3) bekezdése.
   
      MELLÉKLET
      
         
            „I. MELLÉKLET
            A Tudományos Tanács tagjai
            
                        Név és intézmény
                     
                     
                        A hivatali idő vége
                     
                  
                        Klaus BOCK, Dán Nemzeti Kutatási Alapítvány
                     
                     
                        2016. december 31.
                     
                  
                        Nicholas CANNY, Ír Nemzeti Egyetem, Galway
                     
                     
                        2015. december 31.
                     
                  
                        Sierd A.P.L. CLOETINGH, Utrechti Egyetem
                     
                     
                        2015. december 31.
                     
                  
                        Athene DONALD, Cambridge-i Egyetem
                     
                     
                        2016. december 31.
                     
                  
                        Barbara ENSOLI, Istituto Superiore di Sanità, Roma
                     
                     
                        2016. december 31.
                     
                  
                        Nuria Sebastian GALLES, Pompeu Fabra Egyetem, Barcelona
                     
                     
                        2016. december 31.
                     
                  
                        Reinhard GENZEL, Max Planck Űrfizikai Intézet
                     
                     
                        2016. december 31.
                     
                  
                        Timothy HUNT, Cancer Research UK, South Mimms
                     
                     
                        2015. december 31.
                     
                  
                        Tomas JUNGWIRTH, Cseh Tudományos Akadémia
                     
                     
                        2018. december 31.
                     
                  
                        Matthias KLEINER, Dortmundi Műszaki Egyetem
                     
                     
                        2016. december 31.
                     
                  
                        Éva KONDOROSI, Magyar Tudományos Akadémia
                     
                     
                        2016. december 31.
                     
                  
                        Mart SAARMA, Helsinki Egyetem
                     
                     
                        2016. december 31.
                     
                  
                        Nils Christian STENSETH, Oslói Egyetem
                     
                     
                        2017. december 31.
                     
                  
                        Martin STOKHOF, Amsterdami Egyetem
                     
                     
                        2017. december 31.
                     
                  
                        Janet THORNTON, Európai Bioinformatikai Intézet, Európai Molekuláris Biológiai Laboratórium (EMBL-EBI)
                     
                     
                        2018. december 31.
                     
                  
                        Reinhilde VEUGELERS, Leuveni Katolikus Egyetem
                     
                     
                        2016. december 31.
                     
                  
                        Michel WIEVIORKA, Szociológiai Elemzési és Intervenciós Központ, Párizs
                     
                     
                        2017. december 31.
                     
                  
                        Fabio ZWIRNER, Padovai Egyetem
                     
                     
                        2018. december 31.”